CELEX: C2005/182/29
Language: sk
Date: 2005-07-23 00:00:00
Title: Rozsudok Súdneho dvora (prvá komora) z 26. mája 2005 vo veci C-77/04 (návrh na začatie prejudiciálneho konania podaný Cour de Cassation): Groupement d'intérêt économique (GIE) Réunion européenne a i. proti Zurich España, Société pyrénéenne de transit d'automobiles (Soptrans) (Bruselský dohovor — Návrh na výklad článku 6 bodu 2 a ustanovení oddielu 3 hlavy II — Právomoc vo veciach poistenia — Návrh týkajúci sa ručenia alebo na návrh na pristúpenie ďalšieho účastníka do konania medzi poistiteľmi — Viacnásobné poistenie)

23.7.2005   
            
            
               SK
            
            
               Úradný vestník Európskej únie
            
            
               C 182/15
            
         
      ROZSUDOK SÚDNEHO DVORA
   
   (prvá komora)
   z 26. mája 2005
   vo veci C-77/04 (návrh na začatie prejudiciálneho konania podaný Cour de Cassation): Groupement d'intérêt économique (GIE) Réunion européenne a i. proti Zurich España, Société pyrénéenne de transit d'automobiles (Soptrans) (1)
   
   (Bruselský dohovor - Návrh na výklad článku 6 bodu 2 a ustanovení oddielu 3 hlavy II - Právomoc vo veciach poistenia - Návrh týkajúci sa ručenia alebo na návrh na pristúpenie ďalšieho účastníka do konania medzi poistiteľmi - Viacnásobné poistenie)
   (2005/C 182/29)
   Jazyk konania: francúzština
   Vo veci C-77/04, ktorej predmetom je návrh na začatie prejudiciálneho konania podľa protokolu z 3. júna 1971 o výklade Dohovoru z 27. septembra 1968 o súdnej právomoci a výkone rozsudkov v občianskych a obchodných veciach Súdnym dvorom podaný rozhodnutím Cour de cassation (Francúzsko) z 20. januára 2004 a doručený Súdnemu dvoru 17. februára 2004, ktorý súvisí s konaním: Groupement d'intérêt économique (GIE) Réunion européenne a i. proti Zurich España, Société pyrénéenne de transit d'automobiles (Soptrans), Súdny dvor (prvá komora), v zložení: predseda prvej komory P. Jann, sudcovia N. Colneric, J. N. Cunha Rodrigues (spravodajca), M. Ilešič a E. Levits, generálny advokát: F. G. Jacobs, tajomník: K. H. Sztranc, referentka, vyhlásil 26. mája 2005 rozsudok, ktorého výrok znie:
   
               1)
            
            
               Na návrh týkajúci sa ručenia medzi poistiteľmi, ktorý je založený na viacnásobnom poistení sa nevzťahujú ustanovenia oddielu 3 hlavy II Dohovoru z 27. septembra 1968 o súdnej právomoci a výkone rozsudkov v občianskych a obchodných veciach, v znení Dohovoru z 9. októbra 1978 o pristúpení Dánskeho kráľovstva, Írska a Spojeného kráľovstva Veľkej Británie a Severného Írska, Dohovoru z 25. októbra 1982 o pristúpení Helénskej republiky, Dohovoru z 26. mája 1989 o pristúpení Španielskeho kráľovstva a Portugalskej republiky a Dohovoru z 29. novembra 1996 o pristúpení Rakúskej republiky, Fínskej republiky a Švédskeho kráľovstva.
            
         
               2)
            
            
               Článok 6 bod 2 uvedeného dohovoru je uplatniteľný na návrh týkajúci sa ručenia, ktorý je založený na viacnásobnom poistení, pokiaľ medzi hlavným návrhom a návrhom týkajúcim sa ručenia existuje súvislosť, ktorá umožňuje vyvodiť záver, že nedochádza k zneužívaniu.
            
         
      (1)  Ú. v. EÚ C 85, 3.4.2004.